Bleikur dagur í Grunnskóla Fjallabyggðar Bleiki dagurinn hefur notið sívaxandi vinsælda undanfarin ár í bleikum október . Þennan dag eru landsmenn hvattir til að bera slaufuna , klæðast bleiku og lýsa skammdegið upp í bleikum ljóma svo allar konur sem greinst hafa með krabbamein finni stuðning okkar og samstöðu . Á morgun föstudaginn 11. október eru nemendur í fríi frá skólanum og kennarar á þingi , stuðningsfulltrúar og annað starfsfólk verða á fyrirlestrum og þess vegna ákváðu allir að halda bleika daginn í dag , fimmtudaginn 10. október . Nemendur og starfsfólk mættu í bleikum fötum alveg frá toppi til táar , einnig voru bleikar kræsingar , boðið var upp á bleikan hafragraut , sumir komu með bleikt nesti og nemendur í myndlist hönnuðu bleik listaverk . Nemendur í 6. - 10. bekk fengu einnig kökuveislu í þakklætisskyni frá Sigurbirni Boga og aðstandendum hans , fyrir að hlaupa Ólympíuhlaupið til styrktar Sigurbogans . Frábær dagur í alla staði og takk allir fyrir að lýsa upp skammdegið með bleikum ljóma og sýna samstöðu . Myndir frá deginum : ( Hægt að sjá fleiri myndir í myndasafni undir heitinu Bleikur dagur 2019 )